۱۳۷۲ شمسی ایل مهر آیینین ۱۱ ده عمومخالق سسوئرمسی نتیجه سینده حیدر علیئو آذربایجان جومهوری‌سینین جومهور باشقانی سئچیلدی. یئنی حکومت قارشیسیندا جومهورینی داواملی بحراندان چیخارماق, قوْنشۇ اؤلکه‌لرله پیسلشمیش موناسیبتلری برپا ائتمک, اقتصادیاتی آیاغا قالدیرماق, اؤلکه داخلینده ثابتلیی تأمین ائتمک, گئتدیکجه داها دا آزغینلاشمیش ائرمنی تجاوزۆنۆن قارشیسینی آلماق کیمی چتین وظیفه‎لر دۇرۇردۇ. محض ۱۳۷۲ شمسی ایلین یای-پاییز آیلاریندا بیر-بیرینین آردینجا داغلیق قاراباغدان کناردا یئرلشن فضولی, جبراییل, قۇبادلی و زنگیلان ماحاللاری اشغال اولوندۇ. بۇ اشغاللار نتیجه سینده جومهوریدا قاچقینلارین سایی بیر میلیونا چاتدی.